U akademskoj godini 2017./2018. studenti više neće moći upisati dvopredmetni studij filozofije na Hrvatskim studijima.

Odluka je to rektorskog kolegija Sveučilišta u Zagrebu održanog danas kada su utvrđene upisne kvote za preddiplomske te integrirane preddiplomske i diplomske studije na sastavnicama.

Prema upisnim kvotama, na studiju filozofije Hrvatskih studija predvidjeli su doslovno 0 studenata. No takav je prijedlog, upozorili su brojni studenti, ali i profesori, u suprotnosti sa Znanstveno-nastavnim vijećem Hrvatskih studija, koje je predvidjelo 15 upisnih mjesta za preddiplomski studij filozofije.

Profesori sa spomenutog studija već su upozoravali da su nametnutom upravom Hrvatskim studijima posve isključeni iz svih tijela, pa sve odluke doznaju u posljednji trenutak.

No kažu, sada se dogodilo ono što baš nitko nije očekivao i što se uostalom nije dogodilo nikada – da se ovakvom odlukom Rektorski kolegij umiješao u odluku sastavnice.

Prema propisanim upisnim kvotama, na fakultetima je za redovne studente osigurano 10.870 mjesta, 1370 mjesta za izvanredne te 423 mjesta za studente strane državljane koji žive u zemljama izvan Europske unije.

>> Uzalud im prosvjed, Hrvatski studiji ipak su postali odjel

>> Studenti Hrvatskih studija prosvjeduju pred Rektoratom: 'Damire, ne unosi nemire'

HNS izražava zabrinutost zbog ukidanja studija filozofije na Hrvatskim studijima Hrvatska narodna stranka – liberalni demokrati izražava zabrinutost zbog ukidanja studija filozofije na Hrvatskim studijima te se ne možemo oteti dojmu da cijela situacija miriši na osvetu ministra Barišića, dokazanog plagijatora.

HNS: Pozivamo Titanik Vladu koja je stala uz ministra plagijatora da ne dopušta demonstraciju sile čovjeka koji je odavno trebao napustiti Banske dvore. Osim toga, njegovom osvetom se onima koji se bore za istinu i pravdu još jednom šalje poruka da nisu dobrodošli, baš kao što je to pokazao i premijer Plenković koji je otjerao vrhunskog znanstvenika Đikića iz Hrvatske.